Les mains d'la Séthée ès Chorchièrs - Halloween hands
Channel: L'Office du Jèrriais
Date: 25/10/2017

Les mains d'la Séthée ès Chorchièrs
Halloween hands

Des dés d'os tchi tapent à l'ôsaine;
des grîns tchi happent dans la bouaîs'sie;
les ongl'yes sanglieuses du croque-mitaine...
Mêfie-té! Garde les dés crouaîsis!

Les mains d'eune êmânue tch'êmagl'ye
la chai d'mousse au mitan d'la niet;
les pattes froutchies pitchantes du dgiâbl'ye...
Mêfie-té! Vaut mus t'en cârrer!

Mais mes mains sont molles pouor té t'nîn:
jé t'bèrchéthai à ma braichie.
Tu n's'sas pon grînmé d'un zombîn...
Veins gaffer eune galenie d'ma vie.